open-index/open-wikipedia-markdown huggingface dataset:
Take That

**Take That** ir Apvienotās Karalistes puišu popgrupa, kura sastāv no Gerija Barlova, Marka Ovena, Hovarda Donalda, Džeisona Orindža, kā arī no bijušā grupas dalībnieka Robija Viljamsa. Visi grupas dalībnieki ir vokālisti, bet daži spēlē arī mūzikas instrumentus un ir arī dziesmu tekstu autori un komponisti. Grupa guva lielu popularitāti 1990. gadu pirmajā pusē, bet pēc tam, kad iekšēju nesaskaņu dēļ 1995. gadā grupu pameta Robijs Viljamss, drīzumā grupa izjuka. Tomēr pēc nepilniem 10 gadiem, 2005. gadā Take That jau četru dalībnieku sastāvā bez Robija Viljamsa atkal apvienojās un turpina veiksmīgi uzstāties un izdot jaunus albumus. Tomēr 2009. gada sākumā parādījās informācija, ka iespējams ar laiku grupai atkal pievienosies arī Robijs Viljamss.

## Vēsture
Grupa Take That tika izveidota 1990. gadā Mančestrā. Laika posmā no 1990. līdz 1996. gadam grupa Take That ir pārdevusi vairāk kā 19 miljonus albuma kopiju un tiek uzskatīta par vienu no vispopulārākājām Apvienotās Karalistes popgrupām. Take That dziesmas dominēja Apvienotās Karalistes topos 1990. gadu pirmajā pusē. No četriem tajā posmā izdotajiem albumiem, divi "Everything Changes" un "Greatest Hits" kļuva par desmitgades vispārdotākajiem albumiem. Sasniedzot milzīgus panākumus Eiropā, sabiedrībā valdīja viedoklis, ka nav jautājums, vai Take That spēs radīt pirmās vietas singlus, bet gan jautājums ir, cik tādu singlu būs.

Grupa pašķīrās 1996. gadā, bet pēc 2005. gada dokumentālās filmas iznākšanas un jauna labāko dziesmu albuma izdošanas, grupa oficiāli paziņoja par 2006. gadā atkalapvinošanās tūri pa Apvienoto Karalisti ar nosaukumu "The Ultimate Tour". 2006. gada 9. maijā tika paziņots, ka grupa Take That, pēc 10 gadu pārtraukuma, ir ķērusies pie jauna studijas albuma ierakstīšanas ar nosaukumu "Beautiful World". 2008. gada nogalē tika izdots jau otrais grupas pēcapvienošanās albums ar nosaukumu "The Circus" un grupa 2009. gadā gatavojas doties jaunā koncerttūrē. Kopš 2010.gada grupa ir atkal apvienojusies ar Robiju un izdevusi albumu "Progress" un devušies koncerttūrē 2011. gadā.Pēc koncerttūres grupa paziņoja par pārtraukuma paņemšanu. Marks Ovens 2013.gadā paziņoja kādā no intervijām par septītā studijas albuma ierakstīšanu 2014. gadā.

## Diskogrāfija
### Albumi
* *Take That & Party* (1992)
* *Everything Changes* (1993)
* *Nobody Else* (1995)
* *Greatest Hits* (1996) (Labāko dziesmu izlases albums)
* *Never Forget: The Ultimate Collection* (2005) (Labāko dziesmu izlases albums)
* *Beautiful World* (2006)
* *The Circus* (2008)
* *Progress* (2010)
* III (2014)

## Singli
### 1990. gadi

### 2000. gadi

### 2010. gadi

## Skatīt arī
* Robijs Viljamss

## Atsauces

## Ārējās saites
* Take That oficiālā mājas lapa
Gunārs Dāboliņš

**Gunārs Dāboliņš** (dzimis ) ir bijušais Latvijas Valsts robežsardzes priekšnieks.

Dzimis Jēkabpils rajona Viesītes pilsētā. Pēc Ogres vidusskolas pabeigšanas iestājies Kijivas augstākajā kara-jūras politiskajā skolā, kuru 1978. gadā absolvēja (iegūstot stūrmaņa diplomu). Pēc tam, no 1979. līdz 1983. gadam, dienējis PSRS Ziemeļu kara flotē un vēlāk, no 1983. līdz 1992. gadam, Baltijas kara flotē. 1986. gadā absolvējis Maskavas kara politiskā akadēmiju.

1992. gada 31. martā tika iesaukts Latvijas Republikas Aizsardzības spēkos (kopš 1995. gada Latvijas Nacionālie bruņotie spēki). No 1. maija līdz 6. novembrim bija Latvijas Republikas Aizsardzības spēku Robežsargu brigādes 6. Liepājas Robežsargu bataljona nodaļas priekšnieks. No 6. līdz 29. decembrim bija Robežsargu brigādes Liepājas robežsargu bataljona Stacijas nodaļas priekšnieka vietnieks. Pēc tam, līdz 1994. gada maijam, bija Robežsargu brigādes 6. Liepājas robežsargu bataljona Robežapsardzības nodaļas priekšnieks. Tajā pašā gadā vairākus mēnešus pildīja Robežsargu brigādes štāba Robežapsardzības nodaļas priekšnieka vietnieka pienākumus.

23. augusta tika iecelts par Robežsargu brigādes štāba robežapsardzības daļas priekšnieka vietnieks — robežkontroles nodaļas priekšnieku. 1995. gadā bija Robežsargu brigādes štāba Robežapsardzības daļas priekšnieks — štāba priekšnieka vietnieks un vēlāk Robežsargu brigādes komandiera vietnieks — štāba priekšnieks. 6. decembrī kļuva par Robežapsardzības spēku štāba priekšnieks - komandiera vietnieku.

Šajā amatā viņš bija līdz 1996. gada augustam, kļuva par Robežapsardzības spēku komandieri. 1997. gadā robežsardze pārgāja Iekšlietu ministrijas pārziņā. Amata nosaukums tika mainīts uz Robežsardzes priekšnieks, bet kopš 1998. gada Dāboliņš ir Valsts robežsardzes priekšnieks. 1999. gadā ieguvis robežsardzes ģenerāļa pakāpi. Par pašaizliedzību un panākumiem, strādājot Latvijas valsts un tautas labā, 2004. gadā tika apbalvots ar Ministru kabineta Atzinības rakstu, bet 2008. gada 11. novembrī apbalvots ar Viestura ordeni (I šķiras), par sevišķiem nopelniem valsts robežas apsargāšanā.

2009. gada marta beigās iesniedza lūgumu atbrīvot viņu no ieņemamā amata un atvaļināt no dienesta robežsardzē no 14. aprīļa. Iekšlietu ministre Linda Mūrniece šo lūgumu akceptēja. Pēc robežsardzes atstāšanas iestājās Tautas partijā. 2009. gada pašvaldību vēlēšanās kandidēja uz vietu Rīgas domē, bet netika ievēlēts.

## Atsauces
Gīzas piramīdas

{
  "type": "ExternalData",
  "service": "geoshape",
  "ids": "Q12508"
}


**Gīzas piramīdas** ir trīs no Ēģiptes piramīdām, kas atrodas Gīzas nekropolē aptuveni 9 km attālumā no Gīzas vecpilsētas un 26 km uz dienvidrietumiem no Ēģiptes galvaspilsētas Kairas. Gīzas piramīdu kompleksā ietilpst arī Lielā Sfinksa. Heopsa piramīda, lielākā no Gīzas piramīdām, ir viens no septiņiem pasaules brīnumiem, vienīgais, kas saglabājies līdz mūsdienām.

Gīzas piramīdas celtas ceturtās Senās Ēģiptes faraonu dinastijas valdīšanas laikā no 2575. līdz 2465. gadam p.m.ē.

1979. gadā Gīzas piramīdas tika iekļautas UNESCO Pasaules mantojuma sarakstā. Tā kā Gīzas piramīdas ir vienīgās, kas saglabājušās no Septiņiem pasaules brīnumiem, tās 2007. gadā automātiski iekļāva Septiņos jaunajos pasaules brīnumos.

## Atsauces

## Ārējās saites
Čārlzs

**Čārlzs** var būt:

* Čārlzs I Stjuarts - Anglijas, Skotijas un Īrijas karalis
* Čārlzs II Stjuarts - Anglijas, Skotijas un Īrijas karalis
* Čārlzs III Vindzors - Apvienotās Karalistes karalis

## Skatīt arī
* Kārlis
Kārlis II

**Kārlis II** var būt:
* Čārlzs II Stjuarts (*Charles II Stuart*, 1630-1685) — Anglijas karalis;
* Kārlis Plikgalvis (*Charles II le Chauve*, 823-877) — Rietumfranku karalis;
* Kārlis XIII (*Karl XIII*, 1748-1818) — Zviedrijas karalis (kā Kārlis II arī Norvēģijas karalis no 1814. līdz 1818. gadam).
* Karloss II (*Carlos II*, 1661-1700) — Spānijas karalis.
Laiviņcepure

thumbnail|right|150px|Vācijas armijas laiviņcepure
**Laiviņcepure** jeb vienkārši **laiviņa** ir cepures veids, kuru lielākoties izmanto armijā, militarizētos, paramilitārajos vai līdzīgos dienestos, organizācijās. 

Pēc savas formas tā atgādina laivas kontūras. Tā aizņem maz vietas, kas ir svarīgi šaurās vietās, piemēram, tankā, zemūdenē un citviet, un ir salīdzinoši viegli izgatavojama salīdzinājumā ar citām cepurēm. Laiviņcepures galvenā priekšrocība ir tajā, ka to var viegli ielikt uzplecī. Pastāv vairāk laiviņcepures varianti, piemēram, laiviņcepures, kurām ir "ausis", kuras var nolocīt aukstā laikā, lai pasargātu ausis un daļu no galvas no aukstuma. Līdzīgi ir arī varianti, kur laiviņcepures ārmalas var nolocīt, lai tās veiktu to pašu uzdevumu, kuru veic "ausis". 

Tās ir plaši izplatītas dažādu valstu armijās, kā arī policijā, robežsardzē un līdzīgās struktūrās. Tas ir izplatītas arī starp dažādām civilajām organizācijām, piemēram, skautiem. Bieži vien uz laiviņcepures ir piestiprināta kokarde, kura ļauj atpazīt, kādai struktūrai vai organizācijai pieder tās valkātājs. Tāpat tās parasti ir arī pieskaņotas formas tērpa krāsām.

Laiviņcepures pirmsākumi meklējami jau viduslaikos, kad sākotnēji ķelti, bet vēlāk skoti valkāja līdzīga izskata cepures militārajā dienestā. Kā formas sastāvdaļa tā ieviesās Pirmā pasaules kara laikā. Arī Latvijas armijā un arī policijā laiviņa ir formas sastāvdaļa.

## Ārējās saites

* Par ASV laiviņām Otrā pasaules karā 
* Somijas Otrā pasaules kara vasaras laiviņas foto
S tipa asteroīds

[thumb|right|250px|Asteroīds [Gaspra (asteroīds)|Gaspra ir S tipa asteroīds]]
**S tipa asteroīdi** ir silikātiežus saturošu asteroīdu grupa. Kopumā apmēram 17% no visiem asteroīdiem pieder šai grupai. Tā ir otra lielākā asteroīdu grupa pēc C tipa asteroīdiem.

S tipa asteroīdi ir mēreni spoži (albedo robežās no 0,10 līdz 0,22) un sastāv, galvenokārt, no dzelzs un magnija silikātiem. Šīs grupas asteroīdi pārsvarā atrodas asteroīdu joslas iekšpusē līdz 2,5 AU no Saules. Sastopami arī joslas vidusdaļā, līdz 3 AU. Tālāk jau kļūst pavisam reti.

Lielākais grupas pārstāvis ir asteroīds Einomija. Nākamie lielākie ir Jūnona, Amfitrīte un Irīda. Šie lielākie asteroīdi vairumā gadījumu ir redzami no Zemes pat ar 10x50 binokli. Spožākais no tiem ir Irīda, kurš var kļūt spožāks par + 7m. 

S tipa asteroīdi pēc uzbūves ir līdzīgi akmens meteorītiem, kuriem ir līdzīgas spektra īpašības. 

## Atsauces

## Skatīt arī
*Asteroīdu spektru tipi
Dāboliņš

**Dāboliņš** var būt:

* āboliņš;
* Eduards Dāboliņš;
* Gunārs Dāboliņš;
* Herberts Dāboliņš.
Klaudio Kanidža

**Klaudio Pauls Kanidža** (; dzimis  Hendersonā, Buanesairosā) ir bijušais Argentīnas futbola uzbrucējs, kurš no 1987. līdz 2002. gadam spēlēja Argentīnas futbola izasē. Viņš piedalījās trijos Pasaules kausu finālturnīros. Savas karjeras laikā viņš spēlēja River Plate un Boca Juniors klubos, kas ir sīvi sāncenši.

## Atsauces

## Ārējās saites
Vladimirs Siņicins

**Vladimirs Siņicins** (; dzimis ) ir sporta komentētājs, snūkera spēlētājs, starptautiskās kategorijas tiesnesis. Rīgas biljarda kluba *Champion’s Club* sporta direktors. Snūkera komentētājs televīzijas kanālā *[[Eurosport]]* krievu valodā.

## Biogrāfija
Dzimis Tveras apgabala Kuvšinovas pilsētā. Kopš trīs gadu vecuma dzīvo Rīgā. Absolvējis Rīgas Politehnisko institūtu kā skaitļojamo mašīnu speciālists. Pēc tam studējis Latvijas Valsts Universitātē, ko absolvējis kā žurnālists. 1981. gadā sāka strādāt par sporta komentētāju Latvijas Televīzijā, kur komentēja hokeju un basketbolu. Tai pat laikā strādāja arī sporta avīzē "Padomju Jaunatne" (), bet vēlāk žurnālos "Kurjers" (), "AUTO" () un citos. Pēc PSRS sabrukuma strādājis arī televīzijā ASV.

Šobrīd ir komentētājs televīzijas kanālā *[[Viasat]]* un *[[Eurosport]]* krievu valodā. Grāmatas *М-ский треугольник, или чужие здесь не ходят* līdzautors. Pārvalda krievu, latviešu un angļu valodu. Precējies, ģimenē ir jau pieaugusi meita. Brīvajā laikā aizraujas ar tūrismu un ceļošanu. Patīk mūzika un prot spēlēt ģitāru.

## Snūkers
* 1989. gadā ievēlēts par pirmo Latvijas biljarda federācijas prezidentu.
* 1995. gadā kļuva par pirmo Latvijas čempionu snūkerā.
* 1996. gada čempions Lietuvas atklātajā čempionātā.
* 2001. gada Latvijas pula čempions.
* No 1995. līdz 2006. gadam piedalījās deviņos Eiropas un trijos pasaules čempionātos (PRO-AM).
* Otrās kategorijas Starptautiskās biljarda un snūkera federācijas tiesnesis.
* Pirmo reportāžu par snūkeru *Eurosport* kanālā vadīja 2000. gadā, bet no 2005. gada pastāvīgais snūkera komentētājs *Eurosport* kanālā.
* Kopš 2008. gada ir Krievijas apakšvienības vadītājs snūkera turnīrā *World Series of Snooker*.
* Kopumā spēlējis snūkeru vairāk kā 30 pasaules valstīs.

Augstākais breiks ir bijis 68 punkti.

## Atsauces

## Ārējās saites

* Vladimira Siņicina blogs 
* V.Siņicina ziņas 
* Intervija ar V. Siņicinu
Džons Čērčils

**Džons Čērčils** (, dzimis , miris ) bija Anglijas karavīrs un valstsvīrs, kalpoja pieciem dažādiem monarhiem 17. gadsimta beigās un 18. gadsimta sākumā. Viņš sevi izcili pierādīja Karā par Spānijas mantojumu. Viņš tiek minēts kā viens no izcilākajiem karavadoņiem Anglijas vēsturē. Savu nopelnu dēļ viņam tika "radīts" un piešķirts pirmā Marlboro hercoga tituls (*Duke of Marlborough*).

Viņš ir pazīstams ar to, ka nekad nav zaudējis nevienu kauju, kurā piedalījies.
## Ģimene un bērni

1677. gadā Džons Čērčils apprecēja Sāru Dženingsu (1660–1744), parlamentārieša Ričarda Dženingsa (1619–1668) meitu, kas bija dzimusi Ričarda laulībā ar dabaszinātnieka Mārtina Listera māsu. Viņu laulībā piedzima septiņi bērni:

* Lēdija Harieta Čērčila (1679. gada oktobris — 1679. gada oktobris)
* Lēdija Henrieta Čērčila (1681. gada 19. jūlijs — 1733. gada 24. oktobris), Otrā Marlboro hercogiene (1722–1733), Frānsisa Godolfina (1678–1766), Otrā Godolfina grāfa (1712–1766), sieva kopš 1698. gada
* Lēdija Anna Čērčila (1683. gada 27. februāris — 1716. gada 15. aprīlis), Čārlza Spensera (1675–1722), Trešā Sanderlendas grāfa (1702–1722), sieva kopš 1700. gada
* Džons Čērčils (1686. gada 13. februāris — 1703. gada 20. februāris), markīzs Blendfords
* Lēdija Elizabete Čērčila (1687. gada 15. marts — 1751. gada 22. marts), sieva no 1703. gadā Skripa Edžertona (1681–1744), Pirmā Bridžvoteras hercoga (1720–1744) sieva
* Lēdija Mērija Čērčila (1689. gada 15. jūlijs — 1719. gada 14. maijs), Džona Montagju (1690–1749), Otrā Montagju hercoga (1709–1749), sieva no 1705. gada
* Lords Čārlzs Čērčils (1690. gada 19. augusts — 1692. gada 22. maijs)
## Skatīt arī
* Blenemas pils
## Atsauces

## Ārējās saites
Klaudijs

**Tiberijs Klaudijs Cēzars Augusts Germāniks** () vai **Klaudijs I** (*Claudius I*, dzimis **Tiberijs Klaudijs Druzs** (*Tiberius Claudius Drusus*) 10. gada p. m.ē. 1. augustā, miris ), no 4. gada līdz kāpšanai tronī — **Tiberijs Klaudijs Nerons Germāniks** (*Tiberius Claudius Nero Germanicus*), bija ceturtais Romas imperators, Jūliju-Klaudiju dinastijas pārstāvis, kurš valdīja no 41. gada 24. janvāra līdz savai nāvei 54. gadā.

## Dzīvesgājums
Cēlies no senās Romas patriciešu Klaudija dzimtas jeb Klaudijiem ().  
Dzimis Cēzara valdīšanas laikā 10. gada p.m.ē. 1. augustā Lugdunā, tādējādi bija pirmais Romas ķeizars, kas dzimis ārpus Itālijas. Viņa tēvs bija romiešu karavadonis Nerons Klaudijs Druzs, saukts par Germāniku (*Nero Claudius Drusus Germanicus* 38. - 9. p.m.ē.). 
Izdzīvojis savu radinieku Tiberija un Kaligulas valdīšanas laikā, jo, iespējams, netika uzskatīts par nopietnu pretendentu uz ķeizara troni.

Pēc Kaligulas nogalināšanas Pretoru gvarde viņu iecēla par ķeizaru. Klaudija valdīšanas laikā Romas impērija iekaroja Trāķiju, Noriku, Pantīliju, Līkiju un Jūdeju. Tika sākta Britānijas iekarošana. 
Pierādīja sevi kā diezgan spējīgu valsts vadītāju. Izvērsa plašu un ambiciozu celtniecību visā impērijā, tika uzbūvēti neskaitāmi ceļi, akvedukti un kanāli. Pēc Klaudija nāves par imperatoru kļuva viņa adoptētais dēls Nerons.

## Ārējās saites
Iedomība

**Iedomība**, **augstprātība** jeb **uzpūtība** ir rakstura īpašība. Tā izpaužas kā nekritiska attieksme pret sevi, savu spēju, tikumu, ietekmes pārspīlēšanā. Iedomīgiem cilvēkiem ir neadekvāti paaugstināts pretenziju līmenis, nepamatoti noraidoša attieksme pret citu cilvēku ierosinājumiem, priekšstatiem, zināšanām, darbību. Par iedomīgiem cilvēkiem mēdz teikt, ka viņiem deguns ir gaisā. Pēc aptauju rezultātiem iedomība bieži vien ir īpašība, kuras dēļ darba devējs nevēlas pieņemt darbā konkrētu darba ņēmēju.

Par iedomīgiem cilvēkiem ir arī dažādi sakāmvārdi, piemēram, "Kas savā prātā ieperinājis iedomību, lai nedomā, ka kādreiz dzirdēs patiesību."

## Skatīt arī
*Danninga—Krīgera efekts

## Atsauces un piezīmes
Latvijas PSR himna

**Latvijas Padomju Sociālistiskās Republikas himna** () bija Latvijas PSR oficiālā himna tās pastāvēšanas laikā. Tās vārdu autori bija Fricis Rokpelnis un Jūlijs Vanags, bet mūzikas autors — Anatols Liepiņš. 

Himna tika apstiprināta 1945. gada 19. jūlijā ar Latvijas PSR Augstākās padomes prezidija dekrētu. Tajā bija noteikts, ka himnas oficiāla izpildīšana republikā tiek ieviesta ar 1945. gada 5. augustu. Sākotnējais teksts tika mainīts, jo tajā bija vārdi arī par Staļinu. Ilgāku laiku Latvijas PSR himnas tekstu atskaņoja kā orķestra skaņdarbu. Jaunais teksts, kas bija spēkā līdz 1990. gadam, tika pieņemts 1977. gadā. Himnas tekstam pastāvēja arī tulkojums krievu valodā, kurš bija oficiāls. Šīs himnas izpildīšana Latvijā ir aizliegta sapulcēs, gājienos un piketos.

1990. gadā LPSR Augstākā Padome pasludināja par LPSR Valsts himnu K. Baumaņa Dievs, svētī Latviju.  

## Vārdi

### Atšķirības 1945. gada versijā
1. pantā:  Te mirdz mūsu pilsētas, Rīga te dimd.

2. pantā: Mēs kļuvām par spēku, kas naidnieku veic.

3. pantā: Ar Staļinu sirdī mēs iesim mūždien.

1977. gada krievu tulkojumā veiktas ne tikai latviešu tekstam atbilstošas maiņas, bet arī pilnīga poētiska pārstrāde. Staļina laiku teksts pieejams .

## Piezīmes un atsauces

## Ārējās saites

* Himnas audio ieraksts (MP3)
* Latvijas PSR valsts himnas teksts dažādās valodās
Gulašs

thumb|200px|Katlā uz uguns vārīts gulašs
**Gulašs** () ir Ungārijas nacionālais ēdiens. To pagatavo no vērša vai teļa gaļas gabaliņiem, kam pievieno klāt dažādas garšvielas, un to pasniedz kopā, piemēram, ar kartupeļiem vai makaroniem.

## Ārējās saites
* Gulaša pagatavošanas recepte
* Cūkgaļas gulašs
Orbītas ekscentricitāte

thumb|right|250px|Orbītu piemēri ar dažādām ekscentricitātēm
**Orbītas ekscentricitāte** ir orbītas formu raksturojošs parametrs. Tā parāda, cik ļoti orbīta atšķiras no riņķa, orbītas izstiepumu. Apzīmē ar *e*.

* Riņķveida orbīta e=0\,\!
* Eliptiska orbīta 0
* Paraboliska orbīta e=1\,\!
* Hiperboliska orbīta e>1\,\!

## Piemēri
Zemes orbītas ekscentricitāte pašreiz ir apmēram 0,0167. Tūkstošiem gadu ilgā laikposmā tā ir mainījusies robežās no 0,0034 līdz gandrīz 0,058.

No Saules sistēmas planētām vislielākā ekscentricitāte ir Merkuram (0,2056). 

Asteroīdiem vidējā ekscentricitāte ir 0,17. Tas ir saistīts ar lielo planētu (Jupiters) ietekmi.

Komētu orbītu ekscentricitātes ir salīdzinoši lielas. Periodiskajām komētām ir eliptiskas orbītas ar ekscentricitāti nedaudz zem 1. Tā Haleja komētas orbītas ekscentricitāte ir 0,967. Neperiodiskajām komētām šīs rādītājs ir tuvu 1 un vairāk.

## Atsauces
Tabo Sefološa

**Tabo Patriks Sefološa** (*Thabo Patrick Sefolosha*; dzimis  Vivejā, Šveicē) ir profesionāls Šveices basketbolists, spēlē uzbrūkošā aizsarga un vieglā uzbrucēja pozīcijās. Pašlaik (2014) pārstāv NBA klubu Atlantas "Hawks".

2006. gada NBA draftā viņu izvēlējās Filadelfijas "76ers", taču T. Sefološa "76ers" nespēlēja un tiesības uz šo spēlētāju tika atdotas citam NBA klubam Čikāgas "Bulls". Tabo ir dzīvojis 5 valstīs un prot 3 valodas — angļu, franču un itāļu valodu.

## Atsauces

## Ārējās saites
Dāvids I

**Dāvids I** (, ; dzimis 1083. vai 1085. gadā, miris ) bija valdnieks 12. gadsimtā, no 1113. līdz 1124. gadam bija Kambrijas princis, bet vēlāk no 1124. līdz 1153. gadam Skotijas karalis. Viņš bija Malkolma III un Margarētas dēls. Dāvids visu savu bērnību pavadīja Skotijā, lai gan 1093. gadā īslaicīgi tika izraidīts trimdā uz Angliju. Iespējams, pēc 1100. gada viņš kļuva par karaļa Henrija I galma padoto. Tur viņš ietekmējās no normaņu un anglofranču kultūras.

## Ārējās saites
Dāvids

**Dāvids** var būt:

* Dāvids (ķēniņš) —  Izraēlas valsts otrais ķēniņš;
* Dāvids — Mikelandželo skulptūra;
* Dāvids I — Skotijas karalis no 1124. līdz 1153. gadam.

## Skatīt arī
* *[[David]]*
* Deivids
Domiciāns

**Tits Flāvijs Domiciāns** (; dzimis , miris ), labāk pazīstams kā **Domiciāns**, bija Senās Romas imperators un pēdējais Flāviju dinastijas pārstāvis, kurš valdīja no 81. līdz 96. gadam. Viņa piecpadsmit gadus esošais valdīšanas periods bija ilgākais kopš imperatora Tiberija laikiem.

Savā valdīšanas laikā stiprināja valsts ekonomiku, nocietināja impērijas ārējās robežas un uzsāka plašu celtniecības programmu galvaspilsētā Romā.
Uzsāka militāru kampaņu Britānijā, kur neveiksmīgi centās pakļaut skotus. Tāpat ar neveiksmi beidzās viņa centieni iekarot Dākiju.

Viņa valdīšanai bija raksturīgs izteikts personības kults. Lai gan Domiciāns bija populārs armijas un vienkāršo iedzīvotāju vidū, Senāta locekļi viņu uzskatīja par tirānu. Nogalināts savu galminieku sazvērestības rezultātā.

## Skatīt arī
* Senās Romas imperatori

## Ārējās saites
Ostina (nozīmju atdalīšana)

**Ostina** var būt:
* Ostina — ASV pilsēta;
* Džeina Ostina (*Jane Austen*) — angļu rakstniece (1775—1817);
* Treisija Ostina (Tracy Austin) — amerikāņu tenisiste (1962).
Ešlija Robertsa

**Ešlija Allena Robertsa** (; dzimusi 1981. gada 14. septembrī) ir amerikāņu dejotāja, dziedātāja un aktrise, kas labāk pazīstama kā meiteņu grupas Pussycat Dolls dalībniece.

## Biogrāfija
### Agrākie gadi
Dzimusi Fīniksā, Arizonas štatā. Ar dejošanu sāka nodarboties triju gadu vecumā, bet ar dziedāšanu astoņu gadu vecumā. Viņas tēvs bija bundzinieks grupā Mamas and The Papas, vēlāk viņš kļuva par auto tirgotāju, bet viņas māte bija instruktore un viņi abi iedvesmoja Ešliju darboties mūzikas industrijā.
Kamēr vidusskolā bija brīvlaiks, Ešlija devās uz Rietumu krastu studēt modernās dejas. Pēc vidusskolas beigšanas Ešlija pārcēlās uz Losandželosu, kur viņa nofilmējās vairākos TV šovos un mūzikas klipos. Pēc sešu mēnešu darbības viņa pievienojās grupai The Pussycat Dolls.

### Pussycat Dolls

Pēc sešu mēnešu darbības viņa pievienojās grupai The Pussycat Dolls, kur viņa tika pie iesaukas "Angel Doll". Ešlija ir iedziedājusi vienu no galvenajiem vokāliem dziesmā ”Stickwitu”, kā arī dziesmu "Played", kas iekļauta albuma Doll Domination Deluxe Edition sastāvā. Ešlija ir darbojusies arī kā aktrise, viņas debijas filma ir *Make It Happen* un tajā viņa parādās kā Brūka.
Neilgi pēc Kimberlijas Vaijatas aiziešanas no grupas, 2010. gada 29. februārī arī Ešlija paziņoja par aiziešanu no grupas.

## Filmogrāfija

## Ārējās saites

* Oficiālais blogs
* Oficiālais Twitter profils
* Oficiālais Youtube kanāls
EHR Plus

**EHR Plus** (jeb **EHR+**, agrāk **Krievijas Hitu radio** un **EHR Krievijas Hiti**) ir komercradiostacija Rīgā un tās apkārtnē.
thumb|180px|Logotips līdz 2016 gadam.
thumb|180px|Logotips no 2016 gadam līdz 2024 gadam.
## Vēsture
Krievijas Hitu radio sāka skanēt 2007. gada 1. jūnijā. Radiostacijas dibinātājs ir Uģis Polis. Puse no radiostacijas programmas tika plānota latviešu, bet otra puse — svešvalodās. Radiostacijas mērķauditorija ir cilvēki no 35 gadu vecuma. Radiostacija plānoja raidīt 50% no programmas mūziku, 25% — izklaidi, 3% — ziņas, 1,5% — informāciju.

2016. gada beigās, radiostaciju turpināja zem EHR zīmoga un nosaukuma: EHR Krievijas Hiti.

2024. gada 15. novembrī, EHR Krievijas Hiti vietā sāka skanēt EHR+, ar devīzi *Tikai hiti!* un programma papildināta ar aktuāliem hitiem ne tikai krievu, bet arī angļu valodā, kuri spējuši iekļūt Eiropas spēlētāko dziesmu topos.

## Apraide

## Atsauces

## Ārējās saites
* EHR Plus
Siņicins

**Siņicins** vai **Siņicina** var būt:
* Anastasija Siņicina, Igaunijas šahiste (dzimusi 2004.)
* Andrejs Siņicins, Latvijas futbolists (dzimis 1991.)
* Vladimirs Siņicins, krievu žurnālists, sporta komentētājs, biljarda un snūkera tiesnesis (dzimis 1952.)
Robs Rensenbrinks

**Pīters Roberts Rensenbrinks** (; dzimis  Amsterdamā, miris ) bija Nīderlandes futbolists un Nīderlandes futbola izlases dalībnieks, kas sasniedza divus Pasaules kausa finālus 1974 un 1978. gadā. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Dzimis Amsterdamā, viņš karjeru sāka vietējā amatieru klubā "DWS", pirms 1969. gadā pārcēlās uz Beļģijas klubu "Club Brugge". No 1971. līdz 1980. gadam viņš spēlēja Briseles "Anderlecht", kur guva savus lielākos sasniegumus klubu karjerā, uzvarot Kausu ieguvēju kausā 1976. un 1978. gadā (1977. gadā sasniedzot finālu) kopā ar tautieti Arī Hānu.

Rensenbrinks debitēja Nīderlandes izlasē 1968. gadā pret Skotijas izlasi, bet turpmāk spēlēja samērā maz, jo par uzbrucēja pozīcijām bija jācīnās ar Johanu Kruifu un Pītu Keizeru. Tomēr Rinuss Mihelss iekļāva viņu sastāvā 1974. gada Pasaules kausam, kas notika Rietumvācijā.

## Ārējās saites
Baltā nakts

thumb|250px|right|Baltā nakts Helsinkos 2005. gadā
**Baltā nakts** ir nakts, kuras laikā nesatumst, un visu nakti ir tikai krēsla. Pat nakts vidū ārā ir diezgan gaišs.

Baltās naktis var vērot tikai tajos ģeogrāfiskajos platumos, kas lielāki par 60 grādiem. Aiz polārā loka baltās naktis var novērot vienu līdz trīs nedēļas pirms un pēc polārās dienas. Citur baltās naktis novērojamas vasaras saulstāvju laika tuvumā, atkarībā no platuma grādiem. Kaut arī Latvijā jūnija otrajā pusē naktis ir visai gaišas, tās tomēr nevar nosaukt par baltajām naktīm. Tiek uzskatīts, ka, piemēram, Sanktpēterburgā baltās naktis ir no 11. jūnija līdz 2. jūlijam. 
 
Baltās naktis var novērot Somijā, Īslandē, Grenlandē, Antarktīdā, lielākajā Zviedrijas, Norvēģijas un Kanādas daļā, kā arī Aļaskā un Igaunijas pašos ziemeļos.
left|thumb|250px|Baltā nakts Sanktpēterburgā 2006. gada 28. jūnijā trijos naktī.
thumb|right|250px|Baltā nakts Sanktpēterburgā.
Psihedēliskais roks

**Psihedēliskais roks** ir rokmūzikas žanrs, kas radās 1960. gadu vidū Lielbritānijā un ASV. To iespaidoja psihedēlijas kultūra un mēģinājumi atveidot sajūtas, kas rodas lietojot psihedēliskās vielas. Tas veidoja pāreju no rokenrola un blūza uz "smagākiem" žanriem, kā smagais roks, progresīvais roks, ārtroks un pankroks. Psihedēliskajā rokā nereti izmanto indiešu mūzikas motīvus.

Psihedēliskā roka pionieri un ietekmīgākās grupas ir *[[The Beatles]]*, *[[The Byrds]]*, *[[The Yardbirds]]*, *[[Grateful Dead]]*, *[[Jefferson Airplane]]*, *[[The Jimi Hendrix Experience]]*, *[[Cream]]* un *[[Pink Floyd]], Tame Impala — Wikipedia*
Eduards

**Eduards** (variants no ) var būt:

* Eduards — vīriešu personvārds, kas latviešu valodā cēlies no senāka personvārda Edvards.

## Karaļu vārds (Edvards)
* Eduards I Plantagenets (*Edward Longshanks*)
* Eduards II Plantagenets (*Edward of Caernarfon*)
* Eduards III Plantagenets (*Edward III of England*)
* Eduards IV Jorks (*Edward IV of England*)
* Eduards V Jorks (*Edward V of England*)
* Eduards VI Tjudors (*Edward VI of England*)
* Eduards VII (*Edward VII*)
* Eduards VIII Vindzors (*Edward VIII*)

## Cilvēki ar šādu vārdu
* Eduards Andersons
* Eduards Āboltiņš
* Eduards Berklavs
* Eduards Bērziņš
* Eduards fon Keizerlings
* Eduards Pāvuls
* Eduards Smiļģis
* Eduards Veidenbaums
* Eduards Zandreiters
* Eduards Zariņš

## Skatīt arī
* Eduārs
* Edvards
* Edvarts
Ķīlis

[thumb|right|250px|Ķīlis [malkas skaldīšanai]]
**Ķīlis** ir trijstūra formas instruments ar divām slīpām plaknēm un asu leņķi starp tām. Tas ir viens no vienkāršākajiem mehānismiem. Ķīlis paredzēts objekta sašķelšanai, divu objektu atdalīšanai. Tas darbojas, uz tā pamatnes pielikto spēku pārnesot perpendikulāri tā darba virsmām. Ķīļa lietderību raksturo tā garuma un leņķa attiecība: efektīvāks ķīlis ir garāks, ar šaurāku leņķi.

## Skatīt arī
* Cirvis
* Nazis

thumb|left|100px|Ķīļa darbības shēma
Laimonis Laizāns

**Laimonis Laizāns** (dzimis  Rīgā, miris ) bija latviešu PSRS futbola vārtsargs, kurš spēlēja FK Daugava Rīga un Maskavas "Torpedo" klubos. Viņš tiek uzskatīts par vienu no visu laiku labākajiem Latvijas futbola vārtsargiem.

## Spēlētāja biogrāfija

Kad Laizāns vēl bija skolēna vecumā, viņu uz futbola treniņiem uzaicināja pazīstamais futbola treneris Vadims Ulbergs. Iesākumā Laizāns spēlēja laukuma spēlētāja pozīcijā, bet īpaši ne ar ko neizcēlās. Tas mainījās pēc spēles, kur viņam nācās aizvietot vārtsargu. Kopš tās spēles viņš regulāri spēlēja vārtos, lai arī sākumā viņam pašam gribējās gūt vārtus.

Tajā laikā vairums sportistu Latvijā spēlēja gan futbolu, gan hokeju, līdz 1965. gadā Laizāns nolēma veltīt visu savu karjeru futbolam.

Pēc pāris sezonām FK Daugava Rīga sastāvā viņš saņēma vairākus piedāvājumus no PSRS Augstākās līgas klubiem. Viņš izvelējās pievienoties Maskavas "Torpedo", kurā spēlēja Valentīns Ivanovs un Eduards Streļcovs. Pirmajā sezonā Laizāns aizvadīja 25 spēles, ielaižot 16 vārtus. Bet ziemā, spēlējot hokeju, viņš guva savainojumu, kas pārsvītroja viņa izredzes spēlēt augstākajā līmenī, tāpēc viņš atgriezās Daugavā, kur viņš spēlēja līdz 1976. gadam. Pēc tam viņš vairākus gadus spēlēja FK Alfa Latvijas PSR čempionātā.

Miris  75 gadu vecumā.

## Atsauces
Nīderlandes Austrumindijas kompānija

thumb|100px|Nīderlandes Austrumindijas kompānijas firmas zīme
**Nīderlandes Austrumindijas kompānija** () bija tirdzniecības kompānija, kas dibināta 1602. gadā, kad Nīderlandes parlaments tai piešķīra monopoltiesības īstenot koloniālās aktivitātes Āzijā. Tā bija pirmā multinacionālā korporācija pasaulē un pirmā kompānija, kas jebkad izdevusi akcijas. Kompānija pastāvēja 200 gadus, līdz bankrotēja un tika likvidēta 1800. gadā. Tai piederošos īpašumus un parādus pārņēma Nīderlandes valdība un tai piederošās teritorijas kļuva par Nīderlandes Austrumindiju, kas 19. gadsimta gaitā paplašinājās un iekļāva sevī visu mūsdienu Indonēziju, kas neatkarību no Nīderlandes ieguva 20. gadsimta vidū.

## Atsauces
Ķīlis (nozīmju atdalīšana)

**Ķīlis** var būt:
* ķīlis — viens no vienkāršākajiem mehānismiem, paredzēts objektu sašķelšanai u.c. mērķiem;
* kuģa ķīlis — kuģa vadīšanas sistēmas sastāvdaļa;
* ķīlis — gaisakuģa vadīšanas sistēmas sastāvdaļa;
* ķīlis — viena no dambretes atklātnēm;
* Kuģa Ķīlis (*Carina*) — zvaigznājs;
* Roberts Ķīlis — latviešu sociālantropologs un politiķis (1968—2022)
Pink

**Pink** jeb **P!nk** (īstajā vārdā **Alesija Beta Mūra**, ) ir divas Grammy balvas ieguvusī ASV mūziķe, dziesmu tekstu autore un mūzikas producente. Vispasaules popularitāti mūziķe Pink ieguva pēc sava pirmā veiksmīgā singla "There You Go" izdošanas 2000. gadā. Singls sasniedza Billboard Hot 100 7. vietu, kas priekš debijas bija lielisks rezultāts. Kopumā mūziķe visā pasaulē ir pārdevusi vairāk kā 30 miljonus albumu.

Tajā pašā gadā Pink izdeva arī savu debijas studijas albumu "Can't Take Me Home", kurš pārsvarā bija R&B žanra albums. Otro studijas albumu ar nosaukumu "Missundaztood" Pink izdeva 2001. gadā, kurā pārsvarā bija Popmūzikas žanra dziesmas. Albums guva milzīgu popularitāti visā pasaulē. No šī albuma tika izdoti tādi pazīstami singli kā "Get The Party Started", "Just Like a Pill" un "Don't Let Me Get Me". 2003. gadā novembrī sekoja trešais studijas albums "Try This", kura pārdošanas rādītāji vairs ne tuvu nebija tik labi, kā pirmajiem diviem mūziķes studijas albumiem, tomēr vairums kritiķu albumu novērtēja pārsvarā pozitīvi.

Pēc nelielas atpūtas no muzikālās karjeras, 2006. gada aprīlī Pink klajā laida ceturto studijas albumu ar visnotaļ atbilstošu nosaukumu "I'm Not Dead". Tāpat kā iepriekšējie albumi, arī šis ieguva pozitīvu kritiķu novērtējumu, bet neskatoties uz to, šis ieraksts albumu topos ilgi neuzkavējās. Tomēr 2007. gadā albuma nosacīto neveiksmi apturēja singlu "U + Ur Hand" un "Who Knew" veiksme un albuma pārdošanas rādītāji atkal sāka uzlaboties.

Pink piektais studijas albums "Funhouse" tika izdots 2008. gada oktobrī un iekļāva līdz šim veiksmīgāko mūziķes singlu "So What", kurš pirmo reizi nodrošināja Pinkai pirmo vietu Billboard Hot 100 topā. Arī otrais singls no piektā studijas albuma "Sober" guva ievērības cienīgus pārdošanas rezultātus un sasniedza Billboard Hot 100 15. vietu.

## Diskogrāfija
### Studijas albumi
* 2000: *Can't Take Me Home*
* 2001: *Missundaztood*
* 2003: *Try This*
* 2006: *I'm Not Dead*
* 2008: *Funhouse*
* 2012: *The Truth About Love*
* 2017: *Beautiful Trauma*
* 2019: *Hurts 2B Human*
* 2023: *Trustfall*

### DVD
* 2006: *Pink: Live in Europe*
* 2007: *Pink: Live from Wembley Arena*

## Singli
### 1990. gadi

### 2000. gadi

### 2010. gadi

## Koncertturnejas
* 2002: *Party Tour*
* 2004: *Try This Tour*
* 2006—2007: *I'm Not Dead Tour*
* 2009: *Funhouse Tour*

## Piezīmes un atsauces
### Piezīmes

### Atsauces




## Ārējās saites
* Pink oficiālā ASV mājas lapa
Rietumindijas kompānija

**Rietumindijas kompānija** var būt:

* Nīderlandiešu Rietumindijas kompānija, dibināta 1621. gadā
* Franču Rietumindijas kompānija, dibināta 1664. gadā
* Dāņu Rietumindijas kompānija, dibināta 1671. gadā
* Zviedru Rietumindijas kompānija, dibināta 1786. gadā

## Skatīt arī
* Austrumindijas kompānija
Franks Reikārds

**Franklins Edmundo Reikārds** (; dzimis  Amsterdamā) ir Nīderlandes futbola treneris un bijušais spēlētājs. Reikārds karjeras laikā spēlēja Amsterdamas "Ajax", Saragosas "Real" un AC Milan klubos, kā arī Nīderlandes izlasē, kur 73 spēlēs guva 10 vārtus. Viņa māte ir nīderlandiete, bet tēvs surinamietis.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

No 2003. līdz 2008. gadam viņš vadīja Barcelona komandu, līdz viņu nomainīja līdzšinējais otrās komandas treneris Hoseps Gvardiola. 2009.-2010. gadā bija Stambulas "Galatasaray" galvenais treneris.

## Sasniegumi

### Spēlētāja karjera
**Ajax**

* Eredivisie: 1981–82, 1982–83, 1984–85, 1993–94, 1994–95
* KNVB beker: 1982–83, 1985–86, 1986–87
* Nīderlandes Superkauss: 1993, 1994
* UEFA Čempionu līga: 1994–95
* UEFA Kausu ieguvēju kauss: 1986–87

**AC Milan**

* Itālijas Serie A: 1991–92, 1992–93
* Supercoppa Italiana: 1988,1992
* Eiropas kauss: 1988–89, 1989–90
* Eiropas Superkauss: 1989, 1990
* Starpkontinentālais kauss: 1989, 1990

**Nīderlande**

* Eiropas čempionāts futbolā: 1988

**Individuālie sasniegumi**

* Itālijas Serie A gada labākais futbolists: 1992
* FIFA 100

### Trenera karjera
**Barcelona**

* Spānijas La Liga: 2004–05, 2005–06
* Spānijas Superkauss: 2005, 2006
* UEFA Čempionu līga: 2005–06

**Individuālie sasniegumi**

* UEFA gada labākais treneris: 2005–06

## Atsauces

## Ārējās saites
Tēvocis Sems

thumb|right|170px|Tēvocis Sems
**Tēvocis Sems** () ir viens no ASV personificējošiem tēliem. Citreiz šo tēlu saista tieši ar Balto namu.

## Vēsture

Vārds „Tēvocis Sems" pirmo reizi lietots 1812. gada karā starp ASV un Britu impēriju, taču pirmais viņa attēlojums parādījās 1852. gada 13. marta „*The New York Lantern*" izdevumā karikatūrista Frenka Beljū () izpildījumā. Viņš tika attēlots kā gara auguma, kalsns un sirms vīrs, kurš tērpies ASV karoga krāsas apģērbā ar tā elementiem. Tēvoci Semu gan popularizēja ASV mākslinieks Tomass Nasts (), kurš, papildinot iepriekšējos zīmējumus, Tēvocim Semam piešķīra viņam raksturīgo kazbārdu, vaibstus un cilindra cepuri.

Viens no uzskatiem ASV ir, ka šī tēla pamatā ir miesnieks Semjuels Vilsons (), kura provianti piegādāti kādai kara bāzei. Viņš uz gaļas mucām uzrakstījis burtus U.S., ar ko bija domāts apzīmējums Savienotās Valstis (). Karavīri jokojoties teikuši, ka gaļa esot pienākusi no Tēvoča Sema. Iespējams, Tēvoča Sema vizuālais tēls zināmā mērā ietekmējies no bijušā prezidenta Abrahama Linkolna, kurš pats bija gara un kalsna auguma.

Tēvocis Sems kļuva plaši atpazīstams ar Pirmā pasaules kara rekrutēšanas plakātu. Tajā viņš bija attēlots ar izstieptu pirkstu, kurš norādīja uz plakāta aplūkotāju. Plakāta lejasdaļā bija teksts, ka Tēvocis Sems ASV armijā vēlas tieši tevi.

1961. gada 15. septembrī ASV Kongress pieņēma rezolūciju, ar ko tika godināts šī simbola aizsācējs. Semjuela Vilsona dzimšanas vietā tika izveidots muzejs un uzstādīta piemiņas plāksne.

## Atsauces

## Ārējās saites

* Vēsturiski plakāti ar Tēvoci Semu
Saksijas Koburgas un Gotas dzimta

thumb|250px|Saksijas Koburgas un Gotas hercogu ģerbonis.
[thumb|250px|Saksijas Koburgas un Gotas hercogiste (gaiši zaļā krāsā) 1910. gada [Tīringenes kartē.]]
**Saksijas Koburgas un Gotas dzimta** (, ) ir Eiropas valdnieku dzimta (Vetinas dzimtas atzars), kas cēlusies no Saksijas Koburgas un Gotas hercogiem un kļuvusi par Beļģijas (no 1830), Portugāles (1853–1910), Bulgārijas (1887–1946) un Apvienotās Karalistes (no 1901) valdniekiem.

## Saksijas Koburgas un Gotas hercogi

*Ernests I (1826–1844) 
*Ernests II (1844–1893)
*Alfreds (1893–1900) 
*Karls Eduards (1900–1918)

## Beļģijas karaļi

## Apvienotās Karalistes valdnieki

## Portugāles karaļi

## Bulgārijas cari
2009. gada Malaizijas Grand Prix

**2009. gada Malaizijas ''Grand Prix*** ir [[Formula 1]] *Grand Prix* izcīņa, kura norisinās no  līdz  [[Sepanga]]s sacīkšu trasē.

== Piektdienas un sestdienas testi ==
Pirmajā testu sesijā abi [[WilliamsF1|Williams]] piloti [[Niko Rosbergs]] un [[Kadzuki Nakadžima]] uzstādīja labākos apļa laikus, aiz sevis atstājot abus [[Brawn GP|Brawn]] pilotus [[Džensons Batons|Džensonu Batonu]] un [[Rubenšs Barikello|Rubenšu Barikello]].

Otrajā testu sesijā savukārt ātrākos laikus uzstādīja [[Scuderia Ferrari|Ferrari]] piloti [[Kimi Reikenens]] un [[Felipe Masa]], bet trešo labāko apļa laiku uzstādīja [[Red Bull Racing|Red Bull]] pilots [[Sebastiāns Fetels]]. Šajā sesijā vairākas formulas izslīdēja no trases, bet vienīgais pilots, kas tā rezultātā avarēja un guva nopietnus formulas bojājumus bija [[Džankarlo Fizikella]].

Trešajā testu sesijā savu piekto ātrāko apļa laiku no visām pirmajām sešām sezonas testu sesijām uzstādīja Niko Rosbergs, otrajā vietā palika Red Bull pilots [[Marks Vebers]], bet trešais - Felipe Masa no Ferrari.

Visās testu sesijās virs trases parādījās biezi lietus mākoņi, tomēr, neskatoties uz prognozēm, lietus nelija.

== Kvalifikācija ==
Kvalifikācijas pirmajā daļā ātrāko laiku uzrādija Rubenšs Barikello, bet pārējās divās daļās pārāks bija Džensons Batons. Aiz Džensona Batona otrajā vietā startā stāvēs [[Jarno Trulli]], bet aiz šiem abiem pilotiem otrajā starta rindā - [[Timo Gloks]] un [[Niko Rosbergs]], trešajā starta rindā - [[Marks Vebers]] un [[Roberts Kubica]]. Sebastiāns Fetels kvalifikācijā uzrādīja trešo ātrāko laiku, bet Rubenšs Barikello - ceturto. Sakarā ar Fetela iepriekšējās sacīkstes sadursmes ar Kubicu piespriesto sodu, Fetels startēs par 10 vietām zemāk, bet sakarā ar Barikello ātrumkārbas maiņu - Barikello startēs par 5 vietām zemākā pozīcijā.

=== Rezultāti ===
*Piezīme*. Formulām, kuras ir aprīkotas ar [[KERS]] sistēmu, pievienots simbols "‡".

[[Attēls:Button 2009 Malaysian GP 1.jpg|right|thumb|[[Džensons Batons]] izcīnīja otro *pole position'' sev un savai komandai 2009. gada F1 sezonā.]]

## Sacīkste
Spēcīgā lietus dēļ sacīkste tika pārtraukta 33. aplī. Apli pirms tam trasē izbrauca drošības mašīna. Rezultāti tika ņemti no 31. apļa beigšanas secības, kā rezultātā Batons ieguva uzvaru, otrajā vietā palika Heidfelds, bet trešais - Gloks. Tā kā netika nobraukti 75% no paredzētā sacīkstes garuma, pilotiem tika piešķirti puse punktu no oficiālā punktu daudzuma par finišēšanu attiecīgajā pozīcijā.

### Rezultāti

[right|thumb|[Roberts Kubica|Roberta Kubicas formulas dzinējs neizturēja jau sacīkstes otrajā aplī.]]
[right|thumb|Fotogrāfija, kurā redzamas [Džensons Batons|Džensona Batona, Nika Heidfelda un Jarno Trulli pareizās pozīcjas pēdējā aplī]]

## Atsauces un piezīmes
Latvijas Kristīgais radio

**Latvijas Kristīgais radio** sāka raidīt  plkst. 19.00.

Tas raida ultraīsviļņu diapazonā (FM 101,8), un to var uztvert Rīgā un apmēram 70 kilometru rādiusā ap galvaspilsētu. Kopš 1996. gada – arī Liepājā un Talsos, un tagad visā Latvijā 24 stundas diennaktī.

Kristīgā radio prezidents ir Tālivaldis Tālbergs, un pirmo desmit gadu programmas direktors bija Māris Dravnieks. Viņi bija arī to cilvēku vidū, kuri dibināja un veidoja Latvijas Kristīgo radio.

Latvijas Kristīgais radio ir starpdraudžu, starpkonfesionāls radio, tā moto ir "Patiesība Vārdos un Mūzikā".

## Ārējās saites
* Latvijas Kristīgais radio
Kābūss ibn Saīds al Saīds

**Kābūss ibn Saīds al Saīds** vai **sultāns Kābūss** (, dzimis , miris ) bija Omānas sultāns. 1970. gadā ieguva varu, gāžot no troņa savu tēvu sultānu Saīdu ibn Teimūru. Viņš bija visilgāk valdošais arābu valstu līderis. Valdīja līdz pat savai nāvei 2020. gadā.

Dzimis Omānas otrajā lielākajā pilsētā Salalā un bija vienīgais toreizējā Omānas sultāna dēls. Mācījās Salalā, Punē, bet no sešpadsmit gadu vecuma — Anglijā. Studēja Sandhērstā. Pēc neilga dienesta britu armijā atgriezās Omānā.

Dzimtenē sešus gadus pavadīja mājas arestā, tomēr 1970. gadā ar britu atbalstu apvērsuma rezultātā nāca pie varas. Pārcēla galma mitekli no Salalas uz Maskatu un pārdēvēja sultanāta nosaukumu no Maskatas un Omānas uz Omānu. Ar britu atbalstu apspieda komunistiskās Dienvidjemenas atbalstīto sacelšanos valsts dienvidos.

Valdīja kā absolūts monarhs, kaut arī pēdējā laikā ļāva izveidot parlamentu ar ierobežotām funkcijām. Vēlēšanās drīkstēja piedalīties un kandidēt arī sievietes. Sultāns bija liels rietumu klasiskās mūzikas cienītājs.

2015. gadā viņam tika diagnosticēts zarnu vēzis. Izgāja vairākus ārstēšanās kursus, tomēr 2019. gadā slimība bija atzīta par neārstējamu. Sultāns nebija publiski nosaucis troņmantinieku, jo viņam nebija bērnu, tāpēc pastāvēja bažas par valsts stabilitāti pēc sultāna nāves. Pirms savas nāves 2020. gadā sultāns par savu pēcteci nosauca brālēnu Haitamu ibn Tariku al Saīdu, kas bija strādājis valdībā kā kultūras ministrs.

## Atsauces

## Ārējās saites

* Par Kābūsu (septiņās valodās) 
* Par sultānu Kābūsu Omānas informācijas ministrijas mājaslapā
Virica

**Virica** ir Vjadas kreisā krasta pieteka Balvu novadā. Sākas mežainā purvainā apvidū dienvidaustrumos no Žīguriem netālu no Gulbenes - Pitalovas dzelzceļa līnijas. Upe lielākajā daļā tecējuma regulēta. Savāc ūdeņus no plaša meliorēta mežu masīva. Ietek Vjadā lejpus Žīguriem.
## Atsauces
Taproot

**Taproot** ir ņūmetāla grupa no Annārboras, Mičiganā, devusies turnejās ar tādām grupām kā Korn, Deftones, Staind, P.O.D., Disturbed, Chevelle un Linkin Park.

## Vēsture

### Pirmsākumi (1998-1999)

1998. gadā Taproot aizsūtīja savu demo ierakstu Limp Bizkit solistam Fredam Dērstam, kurš viņiem pēc tam piedāvāja Interscope Records ierakstu līgumu. Tomēr pēc nesaskaņām Taproot meklēja citu ierakstu kompāniju, līdz beidzot noslēdza ienesīgu līgumu ar Atlantic Records. Dērsts pēc tā atstāja ierakstu Stefena Ričardsa automātiskajā atbildētājā, nolādot grupu. Viņš arī vainoja System of a Down, kas palīdzēja Taproot tikt pie līguma. Par to Dērsts izslēdza System of a Down off no 1999. gada Family Values Tour, aizstājot viņus ar Staind. Šajā laikā Taproot neatkarīgi izlaida trīs savus albumus : *...Something More Than Nothing* (1998), *Mentobe* (1998) un *[[Upon Us]] * (1999).

## Diskogrāfija

### Studijas albumi
* ...Something More Than Nothing (1998)
* Mentobe (1998)
* Upon Us (1999)
* Gift (2000)
* Welcome (2002)
* Blue-Sky Research (2005)
* Our Long Road Home (2008)
* Plead the Fifth (2010)
* The Episodes (2012)

## Atsauces

## Ārējās saites
* Oficiālā mājaslapa
Tukuma Raiņa Valsts ģimnāzija

[thumb|Tukuma Raiņa Valsts ģimnāzijas pamatakmens licējs dzejnieks [Jānis Rainis).]]
**Tukuma Raiņa Valsts ģimnāzija** ir viena no vidējās izglītības iestādēm Tukumā.

## Vēsture
Skola dibināta kā **Tukuma 1. septiņgadīgā skola**, kuras celtniecību sāka 1927. gada 25. septembrī, kad tās pamatakmeni lika dzejnieks un tā laika Izglītības ministrs Rainis. Mācības skolā sāka 1929. gada janvārī.

Pēc Otrā pasaules kara 1954. gadā to pārveidoja par Tukuma Raiņa 3. vidusskolu, kopš 1970. gada skolā darbojās mūzikas novirziena klase.

Pēc Latvijas Republikas neatkarības atjaunošanas skolas nosaukums bija Tukuma Raiņa 1. vidusskola, bet 2003. gadā to sadalīja divās izglītības iestādēs: Tukuma Raiņa ģimnāzijā un Tukuma 2. pamatskolā. 2007. gadā skolai piebūvēja korpusu Raiņa ielā 3a, uz kurieni pārcēla Tukuma 2. pamatskolu. Skolai ir savs karogs un himna, kuras teksta autors ir Ojārs Vācietis un mūzikas autors Ivars Fībigs.

2021. gadā ģimnāzijai piešķīra valsts ģimnāzijas statusu un tai pievienoja Tukuma 2. pamatskolu.

### Absolventi
* Jānis Baltvilks (1944—2003), dzejnieks, ornitologs
* Maija Doveika (1980), aktrise
* Rūta Dišlere (1990), aktrise
* Mārtiņš Počs (1985), aktieris
* Mārtiņš Staķis (1979), politiķis

## Ārējās saites
* Skolas vēsture

## Atsauces
Egberts

thumb|175px|Egberts no Veseksas

**Egberts no Veseksas** (senangļu: *Ecgberht*; , miris 839. gadā) bija Veseksas karalis no 802. līdz 839. gadam. Daļa no vēsturniekiem uzskata, ka Egberts bija pirmais Anglijas karalis, jo viņa valdīšanas laikā pirmo reizi vēsturē zem viena valdnieka varas tika apvienotas vairākas teritorijas, kuras atrodas mūsdienu Anglijas teritorijā, bet pārējie reģioni atzina viņu par augstāku varu. Oficiāli Egberts tādu titulu neesot izmantojis. Pirmais šādu titulu izmantoja karalis Alfrēds Lielais.
ATB

***ATB*** (īstajā vārdā **Andrē Tannenbergs**, dzimis  Freibergā, Vācijā) ir vācu mūziķis, dīdžejs un pārsvarā elektroniskās deju mūzikas producents. Atsaucoties uz oficiālo pasaules dīdžeju topu, kuru apkopo žurnāls *DJ Mag*, 2008. gadā ATB ieņēma 25. vietu un dīdžeju sarakstā 4. vietu.

## Albumi
### Studijas albumi
* 1999: *Movin' Melodies*
* 2000: *Two Worlds*
* 2002: *Dedicated*
* 2003: *Addicted to Music*
* 2004: *No Silence*
* 2005: *Seven Years: 1998-2005*
* 2007: *Trilogy*
* 2009: *Future Memories*

### Labāko dziesmu izlases
* 2003: *The DJ in the Mix*
* 2004: *The DJ 2 in the Mix*
* 2006: *The DJ 3 in the Mix*
* 2007: *The DJ 4 in the Mix*

## Singli

## Atsauces

## Ārējās saites

*
Kastete

thumb|200px|"Klasiska" izskata kastete
**Kastete** ( — 'galvu lauzošs') ir aukstais ierocis, kas domāts tuvcīņai.

Kasteti var izgatavot rūpnieciski vai arī paša spēkiem no metāla plāksnes, plastmasas, organiskā stikla vai cita materiāla. Kastete sastāv no pamatnes, kura balstās pret plaukstu, un no tās nākošās daļas, kura aptver pirkstus.

Pastāv vairāka veida, variantu kastetes, piemēram, ar un bez dzelkšņiem, caurumiem visiem pirkstiem vai katram atsevišķu, kā arī ar un bez speciāli veidotas pamatnes. Tāpat kastetei varbūt klāt pievienots, piemēram, naža asmens, kas to padara arī par duramo ieroci.

Ar kastetes palīdzību parasti tiek panākts lielāks sitiena efekts, lai nodarītu lielākus miesas bojājumus nekā sitot bez tās. Kastete pasargā arī dūri no bojājumiem, kuri rodas sitot tikai ar dūri. Šīs īpašības padara to par nāvējošu ieroci, kuru izmantojot nesapratīgi, ir iespējams nodarīt cilvēkam sevišķi smagus miesas bojājumus vai pat izraisīt cilvēka nāvi. Kastetes izmantošanas radītās sekas var tikt sodītas pēc Latvijas Krimināllikuma.

Kastete bija pazīstama jau Senajā Romā, Senajā Indijā, Dienvidamerikā un citās senajās civilizācijās. Jau vēlākos laikos tā ieguva popularitāti kriminālnoziedznieku vidū. Kastetes izmantoja arī armijā kā ieroci, kas domāts karavīra nodrošināšanai tuvcīņas gadījumā.

## Piezīmes un atsauces

## Ārējās saites

* Kas ir kastete un kā to lieto 
* Kā iespējams izgatavot kasteti
Politeisms

**Politeisms** (no , *poly* —'daudz' un *θεός* *theos* —'dievs') jeb **daudzdievība** ir ticība vairākām dievībām. Politeisms ir raksturīgs daudzām vēsturiskām un mūsdienu reliģijām. Bieži vien dievības ir antropomorfiskas. Parasti katra dievība atbild par savu jomu, tipiskas dievības ir debesu, nāves, auglības dievi, kā arī dievi-radītāji un mātes dievības.

## Skatīt arī
* Monoteisms
* Pagānisms
* Animisms
* Teogonija
Elagabals

**Elagabals** (*Elagabalus*, dzimis ap 203. gadu, miris ), zināms arī kā **Heliogabals** (*Heliogabalus*) vai **Marks Aurēlijs Antonīns** (*Marcus Aurelius Antoninus*), bija Romas imperators no Severu dinastijas, kurš valdīja no 218. līdz 222. gadam.

Par valdnieku kļuva 14 gadu vecumā, un viņa samērā neilgo valdīšanu aizēnoja neskaitāmi seksa skandāli un pretrunīgi vērtētas reliģiskās prakses.
Dzimis Emesas pilsētā (mūsdienu Himsā) Sīrijā dižciltīgā arābu cilmes ģimenē. Jau kopš bērnības kalpojis par vietējās dievības — saules dieva Elagabala – augstāko priesteri.

Bijis imperatora Karakallas brālēns un pēc viņa nogalināšanas ar savas vecāsmātes Jūlijas Mēzas palīdzību kļuvis par valdnieku, kad ātri tika nogalināts Karakallas pēctecis Makrīns.    
Elagabals zināms ar necieņas izrādīšanu romiešu tradicionālajai reliģijai un seksuālās dzīves normām. Aizvietoja Romas panteona augstāko dievu Jupiteru ar savu pārstāvēto dievību Elagabalu un piespieda vadošās valsts amatpersonas to pielūgt. Īsā laika posmā apprecējās četras reizes, viena no sievām bija vestāliete, dieves Vestas priesteriene, kuras pienākums bija uzturēt mūžīgo uguni un visu mūžu saglabāt jaunavību. Ir zināmi arī vairāki vīriešu dzimuma mīļākie.

Politiski ievērojamākie veikumi bija vairāku dumpju apspiešana austrumos, kā arī ceļā uz Romu 218.—219. gadā nogalināti vairāki ietekmīgi Makrīna atbalstītāji.

Ar nepieņemamo uzvedību pilnībā atsvešināja no sevis senātu, pretoriāņu gvardi un vienkāršos iedzīvotājus. Neapmierinātībai pieaugot, 222. gadā pretoriāņu gvarde Elagabalu nogalināja. Atentāta organizēšanā piedalījās viņa vecāmāte Jūlija Mēza, kas savulaik bija palīdzējusi viņam nokļūt tronī.
Pēc viņa nāves par jauno valdnieku tika pasludināts Elagabala brālēns Severs Aleksandrs. Pats Elagabals kļuva par upuri Romas *[[damnatio memoriae]]* politikai. Viņa vārds tika izdzēsts no vēstures, un viņa vizuālie atveidojumi vai nu iznīcināti, vai pārveidoti viņa pēcteča vajadzībām.

## Ārējās saites